2.

Uudet julkisen palvelun velvoitteiden vaatimukset, joissa on erityisesti otettu huomioon Korsikan asema mantereesta erillisenä saarena, ovat seuraavat: 2.1 Vuorojen vähimmäismäärät, aikataulut, käytettävät konetyypit ja kapasiteetti a) Pariisin (Orly) ja Ajaccion välillä Vuorojen vähimmäismäärät ovat seuraavat: i) maanantaista perjantaihin, paitsi juhlapäivinä, vähintään kolme edestakaista lentoa päivässä; aikataulut on laadittava siten, että on mahdollista lentää edestakainen lento saman päivän aikana niin, että perilläoloaika Pariisissa on vähintään 10 tuntia ja Ajacciossa vähintään 7 tuntia; ii) lauantaisin, sunnuntaisin ja juhlapäivinä vähintään kolme edestakaista lentoa päivässä tasaisin väliajoin eri vuorokaudenaikoina. Lennot on liikennöitävä suihkukoneilla. Lennot on liikennöitävä ilman välilaskuja Pariisin (Orly) ja Ajaccion välillä. Tarjottavan kapasiteetin on täytettävä seuraavat ehdot: i) Yhteen suuntaan tarjottavan kapasiteetin on oltava vähintään 160 matkustajapaikkaa IATAn määrittelemän kesäliikennekauden aikana (ja vähintään 140 matkustajapaikkaa IATAn määrittelemän talviliikennekauden aikana) seuraavissa tapauksissa: — maanantaista perjantaihin, paitsi juhlapäivinä, kumpaankin suuntaan sekä aamulla että kello 18.00 jälkeen illalla; — sunnuntaisin kello 18.00 jälkeen Korsikalta Pariisiin, paitsi kun seuraava maanantai on juhlapäivä; — kun juhlapäivä on välittömästi ennen lauantaita tai välittömästi sunnuntain jälkeen, viimeisenä tämän vapaapäiväjakson päivistä kello 18.00 jälkeen Korsikalta Pariisiin; — kun juhlapäivä on erillään keskellä viikkoa tiistain ja torstain välillä, kyseisenä juhlapäivänä kello 18.00 jälkeen Korsikalta Pariisiin. ii) On tarjottava seuraavat vähimmäiskapasiteetit ja mainittava ne julkaistavissa aikatauluissa (matkustajapaikkojen yhteenlaskettu määrä kumpaankin suuntaan): — peruskapasiteetin on oltava koko vuoden ajan vähintään 850 paikkaa päivässä; — tähän peruskapasiteettiin on lisättävä: — kymmenen viikon ajan kesäkuun lopusta syyskuun alkuun: 1 200 paikkaa päivässä, — maaliskuun lopusta lokakuun loppuun (lukuun ottamatta edellä mainittua kymmenen viikon jaksoa): 600 paikkaa päivässä. iii) Liikenteen vuotuisina huippukausina, erityisesti juhlapäivien ja koulujen lomien (pyhäinpäivä, joulu, pääsiäinen, helatorstai, pitkät viikonloput sekä kesälomille lähtö ja niiltä paluu) yhteydessä, on tarjottava vähintään jäljempänä mainittu lisäkapasiteetti (matkustajapaikkojen yhteenlaskettu määrä kumpaankin suuntaan) ja tehtävä siitä kunkin liikennekauden (IATA) osalta etukäteen nimenomainen sopimus Korsikan liikenneviraston (Office des Transports de la Corse) kanssa erityisesti seuraavia päiviä varten: — koulujen lomien ensimmäiset ja viimeiset päivät; — tiistain ja torstain välille sattuva erillinen juhlapäivä ja sitä edeltävä päivä; — kun juhlapäivä on välittömästi ennen lauantaita tai välittömästi sunnuntain jälkeen, tätä vapaapäiväjaksoa edeltävänä päivänä ja sen viimeisenä päivänä. Lisäkapasiteettia on tarjottava vähintään seuraavasti: — talviliikennekauden (IATA) aikana: 12 000 paikkaa liikenteen huippukausina; — kymmenen kesäviikon aikana (kesäkuun lopusta syyskuun alkuun): viikoittain 2 800 paikkaa ja lisäksi kunkin vuoden kalenteriin sovitettuina 10 000 paikkaa helpottamaan liikennettä heinäkuun alussa, heinäkuun puolivälissä, heinäkuun lopussa ja elokuun alussa, elokuun puolivälissä sekä koulujen alkamisen aikaan elokuun lopussa; — muun kesäliikennekauden (IATA) aikana, lukuun ottamatta edellä mainittua kymmentä kesäviikkoa: 33 000 paikkaa liikenteen huippukausina. Ylimääräiset paikat on pantava myyntiin viimeistään kaksi kuukautta ennen kyseisiä lentopäiviä. b) Pariisin (Orly) ja Bastian välillä Vuorojen vähimmäismäärät ovat seuraavat: i) maanantaista perjantaihin, paitsi juhlapäivinä, vähintään kolme edestakaista lentoa päivässä; aikataulut on laadittava siten, että on mahdollista lentää edestakainen lento saman päivän aikana niin, että perilläoloaika Pariisissa on vähintään 10 tuntia ja Bastiassa vähintään 7 tuntia; ii) lauantaisin, sunnuntaisin ja juhlapäivinä vähintään kolme edestakaista lentoa päivässä tasaisin väliajoin eri vuorokaudenaikoina. Lennot on liikennöitävä suihkukoneilla. Lennot on liikennöitävä ilman välilaskuja Pariisin (Orly) ja Bastian välillä. Tarjottavan kapasiteetin on täytettävä seuraavat ehdot: i) Yhteen suuntaan tarjottavan kapasiteetin on oltava vähintään 160 matkustajapaikkaa IATAn määrittelemän kesäliikennekauden aikana (ja vähintään 140 matkustajapaikkaa IATAn määrittelemän talviliikennekauden aikana) seuraavissa tapauksissa: — maanantaista perjantaihin, paitsi juhlapäivinä, kumpaankin suuntaan sekä aamulla että kello 18.00 jälkeen illalla; — sunnuntaisin kello 18.00 jälkeen Korsikalta Pariisiin, paitsi kun seuraava maanantai on juhlapäivä; — kun juhlapäivä on välittömästi ennen lauantaita tai välittömästi sunnuntain jälkeen, viimeisenä tämän vapaapäiväjakson päivistä kello 18.00 jälkeen Korsikalta Pariisiin; — kun juhlapäivä on erillään keskellä viikkoa tiistain ja torstain välillä, kyseisenä juhlapäivänä kello 18.00 jälkeen Korsikalta Pariisiin; ii) On tarjottava seuraavat vähimmäiskapasiteetit ja mainittava ne julkaistavissa aikatauluissa (matkustajapaikkojen yhteenlaskettu määrä kumpaankin suuntaan): — peruskapasiteetin on oltava koko vuoden ajan vähintään 850 paikkaa päivässä; — tähän peruskapasiteettiin on lisättävä: — kymmenen viikon ajan kesäkuun lopusta syyskuun alkuun: 800 paikkaa päivässä, — maaliskuun lopusta lokakuun loppuun (lukuun ottamatta edellä mainittua kymmenen viikon jaksoa): 250 paikkaa päivässä. iii) Liikenteen vuotuisina huippukausina, erityisesti juhlapäivien ja koulujen lomien (pyhäinpäivä, joulu, pääsiäinen, helatorstai, pitkät viikonloput sekä kesälomille lähtö ja niiltä paluu) yhteydessä, on tarjottava vähintään jäljempänä mainittu lisäkapasiteetti (matkustajapaikkojen yhteenlaskettu määrä kumpaankin suuntaan) ja tehtävä siitä kunkin liikennekauden (IATA) osalta etukäteen nimenomainen sopimus Korsikan liikenneviraston (Office des Transports de la Corse) kanssa erityisesti seuraavia päiviä varten: — koulujen lomien ensimmäiset ja viimeiset päivät; — tiistain ja torstain välille sattuva erillinen juhlapäivä ja sitä edeltävä päivä; — kun juhlapäivä on välittömästi ennen lauantaita tai välittömästi sunnuntain jälkeen, tätä vapaapäiväjaksoa edeltävänä päivänä ja sen viimeisenä päivänä. Lisäkapasiteettia on tarjottava vähintään seuraavasti: — talviliikennekauden (IATA) aikana: 10 000 paikkaa liikenteen huippukausina; — kymmenen kesäviikon aikana (kesäkuun lopusta syyskuun alkuun): viikoittain 2 000 paikkaa ja lisäksi kunkin vuoden kalenteriin sovitettuina 10 000 paikkaa helpottamaan liikennettä heinäkuun alussa, heinäkuun puolivälissä, heinäkuun lopussa ja elokuun alussa, elokuun puolivälissä sekä koulujen alkamisen aikaan elokuun lopussa; — muun kesäliikennekauden (IATA) aikana, lukuun ottamatta edellä mainittua kymmentä kesäviikkoa: 33 000 paikkaa liikenteen huippukausina. Ylimääräiset paikat on pantava myyntiin viimeistään kaksi kuukautta ennen kyseisiä lentopäiviä. c) Pariisin (Orly) ja Calvin välillä Vuorojen vähimmäismäärät ovat seuraavat: i) IATAn määrittelemän talviliikennekauden aikana: vähintään viisi edestakaista lentoa viikossa, joista kolme perjantain ja sunnuntain välisenä aikana ja yksi keskellä viikkoa niin, että kunakin liikennöintipäivänä voidaan kuljettaa vähintään 140 matkustajaa kumpaankin suuntaan; ii) IATAn määrittelemän kesäliikennekauden aikana päivittäin vähintään yksi edestakainen lento jolla voidaan kuljettaa vähintään 140 matkustajaa. Lennot on liikennöitävä suihkukoneilla. Lennot on liikennöitävä ilman välilaskuja Pariisin (Orly) ja Calvin välillä. Tarjottavan kapasiteetin on täytettävä seuraavat ehdot: i) On tarjottava seuraavat vähimmäiskapasiteetit ja mainittava ne julkaistavissa aikatauluissa (matkustajapaikkojen yhteenlaskettu määrä kumpaankin suuntaan): — peruskapasiteetin on oltava koko vuoden ajan 1 400 paikkaa viikossa; — maaliskuun lopusta lokakuun loppuun vähimmäiskapasiteetin on mahdollistettava vähintään 140 matkustajan kuljettaminen iltapäivisin seuraavasti: — perjantaisin Pariisista Calviin, — sunnuntaisin Calvista Pariisiin, paitsi kun seuraava maanantai on juhlapäivä, — kun juhlapäivä on välittömästi ennen lauantaita tai välittömästi sunnuntain jälkeen, tätä vapaapäiväjaksoa edeltävänä päivänä Pariisista Calviin ja sen viimeisenä päivänä Calvista Pariisiin, — kun juhlapäivä on erillään keskellä viikkoa tiistain ja torstain välillä, kyseistä juhlapäivää edeltävänä päivänä Pariisista Calviin sekä juhlapäivänä Calvista Pariisiin; — tähän peruskapasiteettiin on lisättävä: — kymmenen viikon ajan kesäkuun lopusta syyskuun alkuun: 2 800 paikkaa viikossa, — maaliskuun lopusta lokakuun loppuun (lukuun ottamatta edellä mainittua kymmenen viikon jaksoa): 650 paikkaa viikossa. ii) Liikenteen vuotuisina huippukausina, erityisesti juhlapäivien ja koulujen lomien (pyhäinpäivä, joulu, pääsiäinen, helatorstai, pitkät viikonloput sekä kesälomille lähtö ja niiltä paluu) yhteydessä, on tarjottava vähintään jäljempänä mainittu lisäkapasiteetti (matkustajapaikkojen yhteenlaskettu määrä kumpaankin suuntaan) ja tehtävä siitä kunkin liikennekauden (IATA) osalta etukäteen nimenomainen sopimus Korsikan liikenneviraston (Office des Transports de la Corse) kanssa erityisesti seuraavia päiviä varten: — koulujen lomien ensimmäiset ja viimeiset päivät; — tiistain ja torstain välille sattuva erillinen juhlapäivä ja sitä edeltävä päivä; — kun juhlapäivä on välittömästi ennen lauantaita tai välittömästi sunnuntain jälkeen, tätä vapaapäiväjaksoa edeltävänä päivänä ja sen viimeisenä päivänä. Lisäkapasiteettia on tarjottava vähintään seuraavasti: — talviliikennekauden (IATA) aikana: 2 000 paikkaa liikenteen huippukausina; — kymmenen kesäviikon aikana (kesäkuun lopusta syyskuun alkuun): viikoittain 1 900 paikkaa ja lisäksi kunkin vuoden kalenteriin sovitettuina 7 300 paikkaa helpottamaan liikennettä heinäkuun alussa, heinäkuun puolivälissä, heinäkuun lopussa ja elokuun alussa, elokuun puolivälissä sekä koulujen alkamisen aikaan elokuun lopussa; — muun kesäliikennekauden (IATA) aikana, lukuun ottamatta edellä mainittua kymmentä viikkoa: 15 000 paikkaa liikenteen huippukausina. Ylimääräiset paikat on pantava myyntiin viimeistään kaksi kuukautta ennen kyseisiä lentopäiviä. d) Pariisin (Orly) ja Figarin välillä Vuorojen vähimmäismäärät ovat seuraavat: i) IATAn määrittelemän talviliikennekauden aikana: vähintään viisi edestakaista lentoa viikossa, joista kolme perjantain ja sunnuntain välisenä aikana niin, että kunakin liikennöintipäivänä voidaan kuljettaa vähintään 140 matkustajaa kumpaankin suuntaan; ii) IATAn määrittelemän kesäliikennekauden aikana viikoittain vähintään seitsemän edestakaista lentoa, joilla voidaan kuljettaa kunakin liikennöintipäivänä vähintään 140 matkustajaa kumpaankin suuntaan. Lennot on liikennöitävä suihkukoneilla. Lennot on liikennöitävä ilman välilaskua Pariisin (Orly) ja Figarin välillä. Tarjottavan kapasiteetin on täytettävä seuraavat ehdot: i) On tarjottava seuraavat vähimmäiskapasiteetit ja mainittava ne julkaistavissa aikatauluissa (matkustajapaikkojen yhteenlaskettu määrä kumpaankin suuntaan): — peruskapasiteetin on oltava koko vuoden ajan 1 490 paikkaa viikossa — vähimmäiskapasiteetin on koko vuoden ajan mahdollistettava vähintään 160 matkustajan kuljettaminen kello 18 jälkeen seuraavasti: — perjantaisin Pariisista Figariin, — sunnuntaisin Figarista Pariisiin, paitsi kun seuraava maanantai on juhlapäivä, — kun juhlapäivä on välittömästi ennen lauantaita tai välittömästi sunnuntain jälkeen, tätä vapaapäiväjaksoa edeltävänä päivänä Pariisista Figariin ja sen viimeisenä päivänä Figarista Pariisiin, — jos juhlapäivä on erillään keskellä viikkoa tiistain ja torstain välillä, kyseistä juhlapäivää edeltävänä päivänä Pariisista Figariin sekä juhlapäivänä Figarista Pariisiin; — tähän peruskapasiteettiin on lisättävä: — kymmenen viikon ajan kesäkuun lopusta syyskuun alkuun: 2 800 paikkaa viikossa, — maaliskuun lopusta lokakuun loppuun (lukuun ottamatta edellä mainittua kymmenen viikon jaksoa): 650 paikkaa viikossa. ii) Liikenteen vuotuisina huippukausina, erityisesti juhlapäivien ja koulujen lomien (pyhäinpäivä, joulu, pääsiäinen, helatorstai, pitkät viikonloput sekä kesälomille lähtö ja niiltä paluu) yhteydessä, on tarjottava vähintään jäljempänä mainittu lisäkapasiteetti (matkustajapaikkojen yhteenlaskettu määrä kumpaankin suuntaan) ja tehtävä siitä kunkin liikennekauden (IATA) osalta etukäteen nimenomainen sopimus Korsikan liikenneviraston (Office des Transports de la Corse) kanssa erityisesti seuraavia päiviä varten: — koulujen lomien ensimmäiset ja viimeiset päivät; — tiistain ja torstain välille sattuva erillinen juhlapäivä ja sitä edeltävä päivä; — kun juhlapäivä on välittömästi ennen lauantaita tai välittömästi sunnuntain jälkeen, tätä vapaapäiväjaksoa edeltävänä päivänä ja sen viimeisenä päivänä. Lisäkapasiteettia on tarjottava vähintään seuraavasti: — talviliikennekauden (IATA) aikana: 2 000 paikkaa liikenteen huippukausina; — kymmenen kesäviikon aikana (kesäkuun lopusta syyskuun alkuun): viikoittain 1 900 paikkaa ja lisäksi kunkin vuoden kalenteriin sovitettuina 7 300 paikkaa helpottamaan liikennettä heinäkuun alussa, heinäkuun puolivälissä, heinäkuun lopussa ja elokuun alussa, elokuun puolivälissä sekä koulujen alkamisen aikaan elokuun lopussa; — muun kesäliikennekauden (IATA) aikana, lukuun ottamatta edellä mainittua kymmentä kesäviikkoa: 15 000 paikkaa liikenteen huippukausina. Ylimääräiset paikat on pantava myyntiin viimeistään kaksi kuukautta ennen kyseisiä lentopäiviä. 2.2 Lippujen hinnat Seuraaviin lentolippujen hintoihin eivät sisälly toimitusmaksut eivätkä valtion, paikallisviranomaisten ja lentoasemaviranomaisten perimät matkustajakohtaiset verot ja maksut, jotka yksilöidään erikseen lentolipussa, mutta niihin sisältyy arvonlisävero (alv) matkan mantereenpuoleiselta osuudelta. — Normaalihinta Pariisin (Orly) ja Korsikan välisillä reiteillä saa olla enintään 136 euroa matkaa kohti. Hinta voidaan korottaa 167 euroon kesäkuun lopun ja syyskuun alun välisen kymmenen viikon jakson ajaksi. — Matkustajille, joiden vakituinen asuinpaikka on Korsika ja jotka lentävät edestakaisen matkan Korsikalta ostetuilla lentolipuilla, joiden voimassaoloaika mahdollistaa alle 40 päivän oleskelun saaren ulkopuolella, on tarjottava ympärivuotisesti enintään 136 euron hintainen edestakainen lippu kaikille lennoille ilman kapasiteettirajoituksia Pariisin (Orly) ja Korsikan välisillä reiteillä. Tämä ei kuitenkaan koske alle 27-vuotiaita opiskelijoita, joiden asuinpaikka on Korsika. — Seuraaville matkustajaryhmille on tarjottava kaikille Pariisin (Orly) ja Korsikan välisille lennoille lentolippu, jonka hinta on enintään 75 euroa matkaa kohti (hinta voidaan korottaa 86 euroon kesäkuun lopun ja syyskuun alun välisen kymmenen viikon jakson ajaksi): i) nuoret (alle 25-vuotiaat); ii) 60 vuotta täyttäneet; iii) alle 27-vuotiaat opiskelijat; iv) perheet (vähintään kaksi yhdessä matkustavaa saman perheen jäsentä); v) invalidit. Liikenteenharjoittajien on taattava edellä mainittujen matkustajaryhmien pääsy lennoille rajoituksetta viimeistä saatavilla olevaa paikkaa myöten siten, että näiden ryhmien käytettävissä on oltava päivittäin kunkin reitin kumpaankin suuntaan vähintään 50 prosenttia kapasiteetista. Liikenteenharjoittaja voi edellä mainittujen matkustajaryhmien sekä Korsikan asukkaiden osalta määrätä, että matkalipun antaminen ja maksaminen suoritetaan lippujen varaamisjärjestyksessä liikenteenharjoittajan laatiman määräaikataulukon mukaisesti. Lippujen enimmäishintoja voidaan lentoliikenteen kustannusten poikkeuksellisen, odottamattoman ja lentoliikenteen harjoittajista riippumattoman nousun johdosta korottaa kustannusten nousua vastaavalla määrällä. Tällä perusteella tehdyistä enimmäishintojen muutoksista ilmoitetaan reiteillä liikennöiville liikenteenharjoittajille, ja niitä aletaan soveltaa olosuhteisiin nähden sopivan määräajan kuluttua. Niistä ilmoitetaan viipymättä myös Euroopan komissiolle, joka julkaisee ne Euroopan unionin virallisessa lehdessä. 2.3 Palvelun jatkuvuus Suoraan lentoliikenteen harjoittajasta johtuvista syistä peruutettujen lentojen määrä ei saa ylittää IATAn määrittelemän liikennekauden aikana yhtä prosenttia liikennöintisuunnitelman mukaisista lennoista, jollei kyse ole ylivoimaisesta esteestä. Jokaisen lentoliikenteen harjoittajan, joka aikoo liikennöidä jollakin kyseisistä reiteistä, on asetuksen (ETY) N:o 2408/92 4 artiklan 1 kohdan c alakohdan säännösten mukaisesti taattava reitin liikennöinti vähintään kahdentoista peräkkäisen kuukauden ajan. Liikenteenharjoittaja saa keskeyttää lentoliikenteen harjoittamisen ainoastaan talviliikennekauden (IATA) ensimmäisenä päivänä. Keskeyttämisestä on ilmoitettava vähintään kuusi kuukautta etukäteen. Yhteisön liikenteenharjoittajille ilmoitetaan, että edellä mainittujen julkisen palvelun velvoitteiden vakava ja toistuva rikkominen voi johtaa säädettyjen hallinnollisten ja/tai oikeudellisten seuraamusten lisäksi liikenteenharjoittajan joutumiseen osallistumiskieltoon kaikissa Korsikan alueviranomaisten (Collectivité Territoriale de Corse) toimivaltaan kuuluvissa tarjouskilpailuissa vähintään viiden vuoden ajaksi.